钦定古今图书集成/明伦汇编/闺媛典/第047卷 > 项惠可妻唐氏
## 钦定古今图书集成/明伦汇编/闺媛典/第047卷 > 项惠可妻唐氏

按《吉安府志》：“唐氏，项惠可妻，龙泉人。至正壬辰春，红
巾寇乱，惠可挈家避于城。明年谋覆城，时山水暴涨，
守将连舸而出，惠可亦具舟远避。及新林寇奄至，麾
众薄舟，唐见事急，与其夫诀曰：‘君宜速避，勿顾我。我
为良家女，决不受辱，所恨老母在耳’。相视哀号。母曰：
‘汝能取义，我独不能舍生乎’？遂亦赴水死。观者莫不”
叹羡。